b'\n_START_ARTICLE_\nAlojz Zorc\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1939 na ljubljanski Tehni\xc5\xa1ki fakulteti. Po diplomi je v letih 1939\xe2\x88\x921946 slu\xc5\xbeboval v Zenici na Jesenicah, v Ljubljani in K\xc3\xb6flachu (Avstrija), nato do 1956 v me\xc5\xbei\xc5\xa1kem rudniku, kjer je med drugim ustanovil in vodil geolo\xc5\xa1ko slu\xc5\xbebo. Posvetil se je \xc5\xa1tudiju geolo\xc5\xa1ke, stratigrafske in tektonske zgradbe me\xc5\xbei\xc5\xa1kih rudi\xc5\xa1\xc4\x8d in okolice ter utemeljeval sedimentalni nastanek svin\xc4\x8devo-cinkovih orudenj (Rudarsko geolo\xc5\xa1ka karakteristika rudnika Me\xc5\xbeica, 1955). Po kraj\xc5\xa1ih zaposlitvah v drugih rudarskih sredi\xc5\xa1\xc4\x8dih v Jugoslaviji (Zletovo, Bor), se je 1958 zaposlil v rudniku \xc5\xbeivega srebra v Idriji, kjer je poskrbel za tehni\xc5\xa1ko posodobitev rudnika. Pri raziskavah svin\xc4\x8devo-cinkovih rudi\xc5\xa1\xc4\x8d v Tuniziji se je smrtno ponesre\xc4\x8dil.\n_START_SECTION_\nDru\xc5\xbeina\n_START_PARAGRAPH_\nPoro\xc4\x8dil se je z Marijo Zubali\xc4\x8d (1917-2011), rodili so se jima trije otroci: Vanja, Jo\xc5\xbee in Slavko. Njun rod nadaljuje tudi pet vnukov in dva pravnuka.'